Kokoano Bosetšhaba e bopile Komiti ya nakwana go laola le go ela tlhoko gore go nna le kabo ya ditirelo mo tlase ga thitokgang "Go dira mmogo go netefatsa gore kabo e e boleng ya ditirelo e tlisiwa bathong". Tiro ya Komiti e tla nna go botsa ka ga tswelelopele malebana le kabo ya ditirelo, le mafelo a go nnileng le megwanto teng, go bona gore dikgweetlho ke dife maikaelelo e le gore ba kgone go tlhagisa pegelo go Kokoano Bosetšhaba e e nang le dikatlanegiso le leano le le tshitsintsweng la tiragatso.
Go dira se, komiti e tla tsaya maeto go ya kwa mafelong a selegae le a diteropo go kgolaganya le go tshwara ditheetso tsa phatlalatsa mo Palamenteng le kwa diporofenseng. Ditheetso tsa phatlalatsa mo Palamenteng di tla tshwarwa go tloga ka 2-4 Tlhakole 2010.
Mo maetong a a diporofense, komiti e tla tlhatlhoba mafelo mme e kopane le maloko a setšhaba, badiredi ba pusoselegae, dikomiti tsa sedika, mekgatlho ya selegae le maloko a mekgatlho ya dikgwebo.
E rotloeditswe ke batho!
Etela webosaete ya Palamente: www.parliament.gov.
Mogala: +2721 403 2911 Fekese: +2721 403 3784, P.O.